open-index/open-wikipedia-markdown huggingface dataset:
Maiasaura

**Maiasaura** (v preklade *dobrá jašteria matka*) bol  dlhý pomerne štíhly hadrosaurid, bylinožravý dinosaurus zo skupiny Ornithopoda. Mal pomerne slabé predné končatiny a nízku hlavu s malým kosteným hrboľom pred očami. Žil pred 80 až 73 miliónmi rokov, nájdený bol na západe Severnej Ameriky. Jediný druh je **Maiasaura peeblesorum**.

## Opis
náhľad|vľavo|Rekonštrukcia výzoru maiasaury.
Maiasaura bola pomerne veľký hadrosaurus (až 9 metrovej dĺžky), na rozdiel od mnohých iných príslušníkov tejto skupiny nemala na hlave výrazný hrebeň. Ako iné hadrosaury bez hrebeňov, aj maiasaura mala priehlbiny v oblasti nozdier, kde sa zrejme nachádzali veľké nafukovacie kožné vaky. Bola bipédna (dvojnohá), ale mohla chodiť aj po všetkých štyroch. Išlo o stádovitého bylinožravca, ktorý sa v prípade potreby zoskupoval aj do tisícových stád. Fosilizované výkaly naznačujú, že sa živila tuhými drevitými rastlinami.

## Nález
Maiasaura bola objavená paleontológmi Jackom Hornerom (odborným poradcom filmu Jurský park) a Robertom Makelom koncom 70. rokov minulého storočia. Horner objavil celú hniezdiacu kolóniu aj s mnohými hniezdami a vajcami (a dokonca kostrami mláďat). Bol to vôbec prvý dôkaz starostlivosti dinosaurov o svoje mláďatá. Celkovo bolo nájdených vyše 200 jedincov všetkých vekových štádií.

## Hniezdenie
[náhľad|vľavo|Ilustrácia stáda maiasaury idúceho pozdĺž [potoka.]]
Rod Maiasaura je veľmi dobre známy, s nepreberným množstvom zachovaných skamenelín, hniezdnu kolóniu nevynímajúc. Vďaka nej vieme, že maiasaury mávali rozľahlé hniezdne kolónie (1,6 X ) s obrovským množstvom hniezd s priemerom 1,5 až . Tieto hniezda boli vlastne jamy vyhrabané do zeme, pričom na nakladené vajcia samice ešte dodatočne nakládli vrstvu rastlín, ktorých hnitím vyvolaná teplota znášku ohrievala. Medzi jednotlivými hniezdami boli navyše dostatočne veľké medzery, aby sa značne veľké maiasaury mohli medzi nimi pohybovať.

Po vyliahnutí ostali mláďatá v hniezde, kde ich matky kŕmili, až kým nedosiahli veľkosť približne . Vtedy so všetkými členmi stáda kolóniu opustili, aby sa do nich o rok vrátili. Medzitým maiasaury putovali po krajine v hordách s počtom členov nad 10 000, pričom mláďatá, z ochranných dôvodov bývali v jeho strede, v bezpečí pred veľkými dravcami. Hniezdne kolónie boli samozrejme terčom veľkých aj malých dravcov, loviacich dospelé exempláre, alebo plieniace hniezda. Viaceré vonkajšie hniezda boli takto vyplienené, no tie vnútorné spravidla vydržali. Dnes už poznáme aj hniezdne kolónie malých troodonov, rohatých ceratopsov, či hniezda veľkých tyranosaurov. Maiasaury zrejme obľubovali hornaté oblasti, rovnako ako aj rody Troodon a Orodromeus, kde boli nájdené početné vajcia dinosaurov, ako aj hniezdne kolónie maiasaury.

## Referencie

Kategória:Hadrosauridae
Kategória:Kriedové dinosaury
Kategória:Dinosaury zo Severnej Ameriky
Tenontosaurus

Mohutný štvornohý **Tenontosaurus** bol stredne veľký bylinožravý dinosaurus. Je to dobre známy živočích, poznáme už dva jeho druhy, dlhé 6,5 a 7 – 8 metrov. Žil pred 115 až 100 miliónmi rokov, nájdený bol v USA.

## Opis
Tenontosaurus predstavoval veľmi primitívnu formu skupiny *Iguanodontia*, primitívnejšiu než dryosaurus. Vonkajším vzhľadom najviac pripomínal rod Iguanodon bez dýkovitého pazúra na palci. Zároveň mal dlhší chvost. Jeho lebka bola masívna, bez väčšieho sklonu smerom k rypáku (tento znak je typický pre menšie ornitopody). Šlo v podstate o hojné zviera, ktoré existovalo 10 až 15 miliónov rokov. Je možné, že bol obľúbenou stravou *deinonycha* (Deinonychus), pred ktorým sa mohlo brániť jedine údermi silného chvosta, ktorý mával tenontosaurus až zarážajúco dlhý. Niekedy sa jeho dĺžka vysvetľuje adaptáciou na plávanie.

## Pozri aj
* Muttaburrasaurus

Kategória:Iguanodontia
Age of Empires

***Age of Empires*** (skratka: **AOE**) je historicky zameraná strategická počítačová hra vydaná v roku 1997. Vytvorená bola firmou *Ensemble Studios* a je doposiaľ vydávaná spoločnosťou *[[Microsoft]]*. Hra využíva *Genie* engine, ktorý je použitý aj v iných hrách zo série, napríklad *[[Age of Empires: Age of Kings]]*. Hráč môže v hre ovládať jednotlivé staroveké civilizácie v rozličných epochách.

Úlohou hráča je rozvíjať svoju ríšu od počiatkov, kde je k dispozícii len minimum pracovníkov a jediná budova, po ovládanie pevniny a morí odlišnými jednotkami prístupnými v staroveku. Na zabezpečenie svojich hraníc a prípravu výbojov je nevyhnutné strategicky uvažovať so zameraním na ťažbu surovín, výstavbu a vojenské ťaženia.

Age of Empires umožňuje hru viac hráčov (Multiplayer) a stala sa jedna z najčastejšie hraných sieťových hier na konci 90. rokov 20. storočia, podobne ako hra Starcraft.

Strategická séria Age of Empires je jedna z najznámejších zástupcov herného žánru RTS stratégia. Na hru naväzuje datadisk Age of Empires: Rise of Rome, uvádzajúci nové národy, ako Rimania alebo Kartágo. Herná séria má nástupcov, pričom Age of Empires 2 sa nachádza v období stredoveku a novoveku a tretie pokračovanie je zamerané na objavovanie Ameriky.

## Externé odkazy
### Odborné recenzie
* All Game Guide 70px Odborná recenzia  

 


Kategória:Videohry USA
Kategória:Strategické počítačové hry
Kategória:Počítačové hry
Kategória:Počítačové hry z 1997
Kategória:Počítačové hry pre viacerých hráčov
Kategória:Hry pre Windows
Výbuchy v Londýne 21. júla 2005

Dva týždne po výbuchoch z 7. júla v Londýne sa **21. júla 2005** objavili ďalšie celkove 4 výbuchy. Udiali sa na staniciach metra Shepherd's Bush, Warren Street a Oval a v autobuse v Bethnal Green. Výbuchy sa uskutočnili simultánne a ako reakcia na ne bola prerušená prevádzka metra. Zranil sa jeden človek.

Kategória:Teroristické útoky
Kategória:Londýn
Kategória:Dejiny Londýna
Korunná dependencia

**Korunná dependencia** je krajina vo vlastníctve Britskej koruny, ktorá nie je formálnou súčasťou Spojeného kráľovstva.

Od zámorských území Spojeného kráľovstva sa odlišuje tým, že je vlastníctvom Britskej koruny.

## Korunné dependencie Spojeného kráľovstva (UK)
Korunnými dependenciami sú:
* Bailiwick Jersey
* Bailiwick Guernsey 
* Ostrov Man 

Jersey a Guernsey geograficky tvoria Normanské ostrovy v Lamanšskom prielive. Ostrov Man leží v Írskom mori.

## Právomoci korunných dependencií
Korunné dependencie netvoria súčasť Spojeného kráľovstva, majú vlastnú jurisdikciu a nie sú súčasťou Európskej únie, namiesto toho majú štatút pridruženého člena. Dependencie majú vlastné parlamenty, vlády a iné úrady ako samostatné štáty: súdy, samosprávne úrady, správujú vlastné financie a hospodárstvo. Taktiež zodpovedajú za svoju imigračnú politiku a colnú správu.

## Vzťahy s Britskou korunou
Britský panovník je hlavou každej z dependencií. Britskú monarchiu v každej z dependencií reprezentuje viceguvernér (*Lieutenant Governor*), tento post je však skôr reprezentatívny.

## Vzťahy s UK
Od roku 2001 zodpovedá za korunné dependencie Úrad Lorda kancelára (*Lord Chancellor's Department*), od roku 2003 premenovaný na Ministerstvo pre ústavné záležitosti (*Department of Constitutional Affairs*).

Každý zákon prijatý v jednej z dependencií musí byť schválený najvyšším obhajcom, nazývaným „King in Council“, v skutočnosti však Štátnou radou v Londýne (*Privy Council*) s ministrom zodpovedným za korunné dependencie – *Privy Councillor* (člen Štátnej rady).

Spojené kráľovstvo zodpovedá za zahraničné vzťahy a obranu týchto území. Každý z ostrovov má vlastnú medzinárodnú poznávaciu značku (GBG – Guernsey, GBJ – Jersey, GBM – Ostrov Man) a internetovú doménu (.gg – Guernsey, .je – Jersey, .im – Ostrov Man).

Kategória:Spojené kráľovstvo
Sark

[frame|Mapa [bailiwicku Guernsey. Na juhovýchode je ostrov **Sark**.]]

**Sark** (, po sarksky: *Sèr*) je malý ostrov v Lamanšskom prielive, patriaci pod Bailiwick Guernsey.

Na ostrove žilo v roku 2002 610 obyvateľov. Na ostrove Sark nejazdia žiadne automobily, jediným dopravným prostriedkom sú konské povozy, bicykle, traktory, a elektricky poháňané dopravné prostriedky pre starších a imobilných občanov. Ľudia a tovary privážané na ostrov trajektom z Guernsey sú z prístavu presúvané na vozoch ťahaných traktormi. Hlavným pracovným odvetvím ostrova je turistický ruch.

## Iné projekty

Kategória:Normanské ostrovy
Kategória:Guernsey
DDR SDRAM

right|thumb|DDR SDRAM

**DDR SDRAM** (skratka z Double Data Rate Synchronous Dynamic Random Access Memory) alebo aj skrátene **DDRAM** je druh počítačovej pamäte RAM. Odlišuje sa od pamäte SDRAM prenosom dát aj počas nábehovej aj dobehovej hrany jednej periódy hodinového signálu. Vďaka tomu dosahuje prenos dát v časovej jednotke dvojnásobok oproti SDRAM.

S pokračujúcim vývojom boli vyvinuté ďalšie druhy ktoré sa označujú DDR2, DDR3, GDDR3, GDDR4, GDDR5. Pôvodné DDR SDRAM sa preto niekedy retrospektívne označuje ako DDR1. Pamäte typu DDRx sa najčastejšie používajú ako operačná pamäť osobných počítačov. Typy GDDRx (G z anglického slova „Graphics“) sa používajú ako pamäť pre grafické karty.

## Druhy DDR

**Označenie podľa [[CAS]] latencie:**
* CL2 (najrýchlejšie)
* CL2,5
* CL3 (najpomalšie)

**Podľa počtu strán:**
* Jednostranné
* Obojstranné

**Podľa určenia (desktop / notebook):**
* Klasické DDR
* Mobilné DDR (MDDR)

## Pozri aj
* DDR2 SDRAM
* DDR3 SDRAM

## Zdroj

Kategória:Polovodičové pamäte
Kategória:Integrované obvody
Kategória:Počítačová pamäť
Sarkčina

**Sarkčina** (*Sercquiais*, ) alebo **sarkská [[francúzština]]** je normanský dialekt normanského ostrova Sark.

Sarkčina má v skutočnosti pôvod v jerseyčtine zo 16. storočia používanej osadníkmi, ktorí prišli práve z ostrova Jersey, ktorí sa usadili na v tom čase neobývanom ostrove Sark. Ich jazyk bol však ovplyvnený aj guersneyčtinou, ktorou sa rozprávalo na ostrove Guernsey. Týmto jazykom (dialektom) stále rozprávajú staší obyvatelia ostrova. Hoci slovná zásoba je silne anglikanizovaná, fonológia si zachovala rysy jerseyčtiny zo 16. storočia. Väčšina miestnych názvov je v sarkčine.

Používanie jazyka upadá aj vďaka prílivu prisťahovalcov z Anglicka a zanedbávaniu zo strany oficiálnych úradov.

Sarkčina je blízka zaniknutej alderneyčtine a rovnako kontinentálnej normančine.

## [[Fonológia]]
Sarkčina nemé znelé dentálne spoluhlásky, ktoré sú charakteristické pre St. Ouen na Jersey odkiaľ prišla väčšina prisťahovalcov.

## Externé odkazy
* Lé Sèrtchais (zahŕňa porovnávací slovník)
* Hlasy BBC: Jerseyčtina a sarkčina dnes (po anglicky)

Kategória:Normanské ostrovy
Kategória:Nárečia
Jerseyčtina

**Jerseyčtina** je formou normanského jazyka, ktorým sa hovorí na ostrove Jersey v Normanských ostrovoch.

Kategória:Normanské ostrovy
Kategória:Nárečia
Video Graphics Array

**VGA** je skratka **Video Graphics Array**, čo je registrovaná obchodná značka firmy IBM pre grafický adaptér (spravidla grafická karta). Dnes je to prakticky štandardný grafický adaptér pre osobné počítače. Na trh bol uvedený roku 1987. Staršie VGA sa pripájali na zbernicu PCI alebo na AGP, väčšina súčasných na PCI-Express.
VGA výstup sa postupne vytráca z nových produktov. Nahradili ho novšie štandardy, predovšetkým HDMI a DisplayPort.

Dnes sa týmto pojmom označuje aj konkrétne rozlíšenie grafického adaptéra či zobrazovača, 640x480 bodov. Vyššie aj nižšie rozlíšenia sa označujú odvodenými názvami, napr. QVGA (Quarter VGA, 320x240), SVGA (Super VGA, 800x600), XGA (eXtra VGA 1024x768) a pod., aj keď toto označenie nie je štandardizované.

Kategória:Grafické karty
Oltár (súhvezdie)

**Oltár** (Ara) je južné súhvezdie medzi súhvezdiami Kentaur a Vlk, jedno z Ptolemaiových súhvezdí. Je to najjužnejšie súhvezdie, ktoré ešte pozorovali a pomenovali staroveké civilizácie.

Jeho pôvod vysvetľuje niekoľko rozličných mytológií. Gréci v jeho hviezdach videli oltár, pri ktorom bohovia prisahali poslušnosť najvyššiemu z nich – Diovi, keď sa púšťali do boja s Titanmi.

## Hviezdy

Hoci je Oltár staroveké súhvezdie tvorené pomerne jasnými hviezdami, tieto hviezdy nemajú vlastné mená. Najjasnejšia z nich tak nesie len strohé označenie beta Arae. Dôvodom, prečo nie je alfa najjasnejšou hviezdou je to, že Oltár opäť predstavuje jednu z výnimiek, kedy hviezdy základného obrazca nenesú Bayerovo označenie podľa klesajúcej jasnosti, ale podľa polohy. Beta Arae je oranžový nadobor so svietivosťou 4 600 sĺnk. Alfa Arae je horúca hviezda hlavnej postupnosti spektrálneho typu B. Od bety je slabšia len o 0,1 magnitúdy a v ich jasnosti voľným okom nevidieť rozdiel. Je to vizuálna dvojhviezda. Gama Arae má dvoch sprievodcov, delta Arae a epsilon Arae po jednom sprievodcovi. Medzi hviezdou zéta Arae a nami ležia mračná medzihviezdnej hmoty, ktoré jej uberajú jasnosť približne o magnitúdu a sfarbujú ju dočervena. Voľným okom sotva viditeľná mí Arae je centrom sústavy najmenej štyroch extrasolárnych planét. R Arae je zákrytová premenná hviezda typu Algol.

## Objekty
Cez severnú časť súhvezdia prechádza Mliečna cesta a s ňou spojené husté hviezdne polia, pásy tmavej difúznej látky, niekoľko planetárnych hmlovín a hviezdokôp. Otvorená hviezdokopa NGC 6193 je obklopená hmlovinou NGC 6188. Táto hviezdokopa je jadrom hviezdnej asociácie Ara OB1. Súhvezdie obsahuje tiež tri guľové hviezdokopy, z ktorých najjasnejšou je NGC 6397. Ďalšou guľovou hviezdokopou je NGC 6352. Z planetárnych hmlovín je pozoruhodná Hen 3-1357, najmladšia vôbec známa planetárna hmlovina. V južných častiach Oltára sa nachádzajú aj jasnejšie galaxie. Dve z nich, NGC 6215 a NGC 6221, ležia v zdanlivej blízkosti éta a možno ich vidieť na pozadí (v skutočnosti popredí) husto pokrytom hviezdami.

## Poloha
Oltár má dosť výrazný tvar. Dva riadky hviezd smerujúcich takmer presne severojužným smerom tvoria steny Oltára, kým jasné časti Mliečnej cesty prechádzajúce susednými súhvezdiami Pravítko a Škorpión prezentuje dym zapálených obetí alebo kadidla na ňom stojacom. Spojnica hviezd Agena a Alfa Centauri predĺžená smerom na východ ukáže na Oltár (predĺžená opačným smerom zase slúži ako pomôcka na hľadanie Južného kríža). Súhvezdie je u nás neviditeľné a celé ho možno pozorovať až v blízkosti Obratníka Raka.

## Zdroj
* 


Kategória:Súhvezdia
Nikifor Krynicki

**Nikifor Krynicki** (* 25. máj 1895, Krynica-Zdrój – † 10. október 1968, Folusz), vlastným menom „Epifaniusz Drowniak“, bol významný rusínsky (łemkovský) naivný maliar, ktorý žil a tvoril v poľských kúpeľoch Krynica Zdrój.

Takmer celý život žil nedocenený osamote a v biede, v zajatí psychickej choroby. Jeho diela boli ocenené až ku koncu jeho života a dnes je pokladaný za jedného z najvýznamnejších naivných maliarov. V centre mesta Krynica Zdrój je múzeum Nikiforových prác.

Totožnosť Nikifora Krynického bola úradne vytvorená až v roku 1962, keď bol súdne do matriky zapísaný s fiktívnymi údajmi na žiadosť predsedu Mestskej národnej rady v Krynici. Epifaniusz Drowniak prijal občiansky preukaz na fiktívne meno Krynicki zrejme v obave pred možnými represiami úradov. Samotný Nikifor sa vždy podpisoval ako „Nikifor“, „Netyfor“ alebo „Matejko“. 

Nikiforov talent sa prejavil hlavne v jeho tvorbe malých obrázkov, na krajoch zošitov a na útržkoch papierov, na ktoré maľoval autoportréty, náboženské témy a obrazy z Krynice. Za svoj veľmi plodný život namaľoval niekoľko desiatok tisíc kresieb a obrazov.

Posledné roky Nikiforovho života sa stali námetom pre film poľského režiséra Krzysztofa Krauze „Mój Nikifor“ s Krystynou Feldman v úlohe Nikifora.

## Pozri aj
* maliarstvo
* rusínčina
* Lemkovia

## Externé odkazy
* http://www.lemko.org/lemko/nikifor/  poľské stránky o Nikiforovi
* http://www.imdb.com/title/tt0425278/ IMDB záznam o filme Mój Nikifor
* '''Art Gallery''' - Nikifor Krynicki

Kategória:Poľskí maliari
Kategória:Maliari rusínskeho pôvodu
Kategória:Poľské osobnosti rusínskeho pôvodu
Mariánska priekopa

thumb|Poloha Mariánskej priekopy v západnej časti Tichého oceánu.
**Mariánska priekopa** je najhlbšie miesto zemského povrchu s hĺbkou  pod hladinou severného Tichého oceánu (niektoré zdroje uvádzajú hĺbku ). Leží pri Mariánskych ostrovoch. Je dlhá  a široká priemerne .

Bola prvýkrát objavená v roku 1951 Britskou výskumnou loďou *Challenger II*, ktorá dala názov najhlbšej časti priekopy – Challengerskej priehlbiny. Meraním času odrazu zvuku od dna priekopy sonarom namerali na Challengeri II hĺbku  (11° 19' N, 142° 15' E). Vzhľadom na presnosť metódy merania a ich opakovaní oficiálne oznámili opatrnejšiu hodnotu: . Následné merania v roku 1984, uskutočnené japonskou expedíciou pod záštitou UNESCO, upresnili maximálnu hĺbku priekopy na 10 924 ± .

23. januára 1960 (13:06) sa Don Walsh a Jacques Piccard ponorili v batyskafe Námorníctva Spojených štátov amerických *Trieste* na dno priekopy. Na dne priekopy tlak dosahoval hodnoty 108,6 MPa. Výskumníci Jacques Piccard a Donald Walsh boli v guľatej pozorovacej kabíne so stenami hrubými , kvôli ochrane pred enormným tlakom. Ponor trval 4 hodiny a 48 minút. Výnor na hladinu trval 3 hodiny a 15 minút.

Palubné prístroje ukazovali hĺbku , údaje boli korigované na  (tiež udávané ). Na dne Walsha a Piccarda prekvapila prítomnosť života (ploská ryba, platesa), ktorému zjavne extrémny tlak neprekážal.

Na dno Mariánskej priekopy sa ľudia vrátili až 25. marca 2012, keď tam v miniponorke *Deepsea Challenger* samostatne zostúpil James Cameron. Na palube mal aj stereoskopické kamery, ktoré celú výpravu zaznamenávali.

## Referencie

## Iné projekty

Kategória:Hlbokomorské priekopy
Kategória:Filipínske more
Pavlice

**Pavlice** môže byť:
*obec na Slovensku, pozri  Pavlice (okres Trnava)
*obec v Česku, pozri Pavlice (okres Znojmo)
Plaveč

**Plaveč** môže byť:
* obec na Slovensku, pozri Plaveč (okres Stará Ľubovňa)
* hrad nad rovnomennou obcou, pozri Plaveč (hrad)
* hrad na Slovensku pri obci Plavecké Podhradie, pozri Plavecký hrad
* obec na Morave, pozri Plaveč (okres Znojmo)
Vysočany

**Vysočany** môže byť:
*obec na Slovensku, pozri Vysočany (okres Bánovce nad Bebravou)
*obec v Česku v okrese Znojmo, pozri Vysočany (okres Znojmo)
*obec v Česku v okrese Blansko, pozri Vysočany (okres Blansko)
*štvrť mesta Praha, pozri Vysočany (Praha)
Konštitučná monarchia

[right|400px|thumb|[Zoznam štátov podľa štátneho zriadenia|Štáty a ich formy vlády. 

]]

**Konštitučná monarchia** je monarchia, v ktorej je moc panovníka obmedzená ústavou (odtiaľ názov „konštitučná“). 

Ústavu vydáva sám panovník alebo parlament či iné ústavodarné zhromaždenie. Panovník (spravidla kráľ alebo kráľovná) má iba reprezentačnú funkciu. Funkciu politickú vykonáva spravidla politik poverený parlamentom.

Konštitučná monarchia sa vyvinula v západnej a južnej Európe v 19. stor. (v Anglicku už 1689) na obmedzenie panovníckej moci.

Opakom je absolútna monarchia.

## Zoznam štátov so štátnym zriadením konštitučná monarchia

*Andorra 
*Belgicko
*Dánsko
*Holandsko
*Japonsko
*Kambodža
*Lesotho
*Lichtenštajnsko
*Luxembursko
*Malajzia
*Monako
*Nórsko
*Samoa
*Spojené kráľovstvo
*Španielsko
*Švédsko
*Thajsko

## Referencie

Kategória:Politika
Kategória:Formy vlády
Olympijské hry

**Olympijské hry** alebo ako sa často uvádza nesprávne,  

hovorovo **olympiáda** (olympiáda je 4 ročné obdobie medzi  olympijskými hrami )  môže byť:
* historicky: pravidelné športové podujatie v starovekom Grécku od 8. storočia pred Kr. do 4. až 5. storočia po Kr., pozri Olympijské hry (starovek)
* pravidelné medzinárodné viacšportové podujatie usporadúvané Medzinárodným olympijským výborom od roku 1896, pozri Olympijské hry (moderné)

## Pozri aj
* Olympia (Grécko)
* olympiáda
Simón Bolívar

**Simón José Antonio de la Santísima Trinidad Bolívar Palacios y Blanco** [bolibar] (* 24. júl 1783, Caracas, Venezuela – † 17. december 1830, Santa Marta, Kolumbia) bol venezuelský generál a politik, jeden z hlavných predstaviteľov juhoamerického boja za nezávislosť od Španielska.

## Životopis
Bol synom šľachtica španielskeho pôvodu; po smrti rodičov odišiel roku 1799 študovať do Španielska, kde sa roku 1802 oženil. Na krátku dobu sa vrátil do vlasti v rokoch 1803 - 1804 a definitívne roku 1807.

Zapojil sa do hnutia, ktoré sa snažilo o oslobodenie od španielskej nadvlády, a keď v roku 1810 junta v Caracase vyhlásila nezávislosť, vyslala Bolívara ako vyjednávača do Anglicka. V roku 1812 sa zúčastnil na neúspešnom povstaní venezuelských republikánov pod vedením Francisca de Mirandu. Po Mirandovej kapitulácii potom v Cartagene organizoval ozbrojené sily, ktoré sa v roku 1813 zmocnili Caracasu; Bolívar získal titul Osloboditeľ *(El Libertador)*.

V roku 1814 sa mu na krátku dobu podarilo oslobodiť aj Bogotu, ale v nasledujúcom roku po opakovanej porážke odišiel hľadať pomoc na Jamajku, neskôr na Haiti.
 
V roku 1816 sa znova vrátil s vojskom a dobyl Angosturu (dnešný Ciudad Bolívar), ktorá sa stala sídlom revolučnej vlády. Po víťazstve pri Boyacá v roku 1819 bola veľká časť Novej Granady oslobodená a začlenila sa do Veľkej Kolumbie (federácia dnešnej Venezuely, Kolumbie, Panamy a Ekvádoru), vytvorené na *kongrese v Angosture*; Bolívar sa stal prezidentom Veľkej Kolumbie.

Ďalšie víťazstvá nad španielskymi vojskami v rokoch 1821 až 1822 upevnili Bolívarove postavenie. Bolívar prispel k oslobodeniu Peru a roku 1821 bol zvolený za jeho prezidenta.
 
Definitívnu porážku Španielom zasadili v roku 1824 Bolívar pri Ayacucha a Sucre pri Juníne. Roku 1825 bolo Horné Peru na jeho počesť pomenované Bolívia.

Bolívarov plán na vytvorenie panamerickej federácie kongres latinskoamerických štátov v Paname v roku 1826 neprijal. Veľkú Kolumbiu zmietali stále väčšie nezhody, ktoré Bolívar nebol schopný zvládnuť. V rokoch 1827 – 1828 sa odtrhli Peru a Bolívia. Sklamaný odstúpil v roku 1828 z prezidentského úradu a stiahol sa do ústrania.
 
V rokoch 1829 – 1830 sa od Venezuely odtrhli Kolumbia a Ekvádor; Bolívar, chorý na tuberkulózu, zomrel roku 1830.

O úcte, ktorú dodnes Bolívar v Južnej Amerike požíva, svedčí napríklad aj to, že jeho rodná zem, Venezuela, nesie oficiálny názov *República Bolivariana de Venezuela* (Bolívarská venezuelská republika). Meno *Bolívar* má tiež venezuelská mena.

## Iné projekty

## Externé odkazy
* Simón Bolívar 

Kategória:Venezuelskí politici
Kategória:Prezidenti Bolívie
Kategória:Osobnosti na bankovkách
Kategória:Osobnosti na bankovkách USA
Kategória:Osobnosti na argentínskych poštových známkach
Kategória:Osobnosti na brazílskych poštových známkach
Kategória:Osobnosti na čilských poštových známkach
Kategória:Osobnosti na poštových známkach USA
Kategória:Úmrtia na tuberkulózu
Kerberos

:*O mesiaci Pluta pozri [[Kerberos (mesiac)]]*

[náhľad|[William Blake, *Kerberos*]]

**Kerberos** (, ) je bájny trojhlavý pes, ktorý stráži vchod do podsvetia – Hádu. Z postáv sa s ním stretol hrdina Herakles, spevák Orfeus a hrdinka Psyché.

Súrodencami Kerberosa boli:
* Orthos – dvojhlavý pes
* Chiméra – predná časť tela Chiméry mala podobu leva, prostriedok divej kozy a zadná časť tela podobu draka.
* Sfinga – obluda so ženskou hlavou, levím telom a vtáčími krídlami
* Hydra – obluda s hadím telom a deviatimi dračími hlavami

## Iné projekty

Kategória:Mýtické bytosti
Kategória:Bájne tvory gréckej mytológie
Prometeus (mytológia)

[náhľad|Prometeus ([Gustave Moreau, Musée Gustave-Moreau, 1868)]]

**Prometeus** alebo **Prométheus** alebo **Prometheus** () bol v starogréckej mytológii titan, ktorý stvoril ľudí, daroval im oheň, začo bol prikovaný ku skale. V dejinách kultúry je Prometeus častým námetom, napr. u Goetheho. Motív obetovania sa však objavil aj u Hviezdoslava v diele Slovenský Prometej.

## Genealógia
V gréckej mytológii je Prometeus (doslova *Predmysliteľ*)
* buď syn Titana menom Iapetos a Klymeny (podľa Hesioda)
* alebo syn Gaie (Titan) (podľa Aischyla).

Podľa Hesioda je bratom Atlasa, Menoitiosa a Epimetea (porovnaj Teogónia, verše 507-616). Synom Prometea (s Klyménou alebo Kelaónou) je Deukalión.

V každom prípade je Prometeus božského pôvodu. Nie je priamo príbuzný s vládnucou generáciou bohov za Dia (olympských bohov).

## Báj
Prometheus stvoril človeka, naučil ho hospodáriť, loviť, liečiť a pod. Diovi sa však nepáčilo, že mu ľudia neobetujú a tak prikázal Prometeovi, nech mu obetuje za nich. Prometeus zabil býka, do kože zabalil mäso a kosti obalil tukom. Zeus poznal, že sa ho snaží oklamať, no predsa si vybral "bohatšiu" a lákavejšie vyzerajúcu časť obety - kosti obalené v tuku. Odvtedy ľudia mali zo zvierat kožu a mäso a kosti a tuk obetovali bohom. Zeus sa však nahneval a zobral ľuďom oheň so slovami, ak majú mäso, nech ho jedia surové. Prometeus však mal ľudí rád a oheň ukradol z Diovho paláca. Za trest ho dal Zeus prikovať Hefaistovými reťazami na pohorie Kaukaz, kde mu denno-denne orol ujedal z pečene, ktorá mu v noci dorastala. Až raz ho Herakles vyslobodil a orla zastrelil šípom. Prometeus však musel nosiť prsteň s kúskom kaukazskej skaly - aby sa neporušil trest Diov - pripútanie ku skale. Podľa báje je toto dôvod, prečo existujú prstene s kameňmi.

## Rodostrom

## Referencie


## Pozri aj
* Zoznam postáv gréckej mytológie

## Iné projekty

Kategória:Postavy gréckej mytológie
Kategória:Titani
Priamos

**Priamos** alebo zastarano **Priamus** (gr. Priamos, lat. Priamus) bol starý a posledný trójsky kráľ počas Homérom opisovanej Trójskej vojny. Známi sú jeho synovia Hektor a Paris.

Po ňom je pomenovaný Priamov poklad, ktorý Heinrich Schliemann roku 1872 našiel pri vykopávkach v Tróji.

## Príbuzenstvo
### Manželka
Jeho manželka bola Hekaba, s ktorou mal 14 detí.

### Deti
* s Arisbe: Aisakos
* s Hekabou: Hektor, Ilióna, Kreusa, Deifobos, Helenos, Antifos, Polites, Laodike, Paris, Kassandra, Polydoros, Polyxena, Tróáin, Troilos
* s Laothoe: Lykaón
* iné: Cebriones, Atas, Aigeóneus

Kategória:Postavy gréckej mytológie
Odyseus

[náhľad|''Odyseus a Kirké'', autor: [Bartholomeus Spranger, (1546–1611)]]
**Odyseus** alebo zastarano **Odysseus** (starogr. Ὀδυσσεὺς - *Odysseus*, po lat. *Ulixes* alebo *Ulysses*, po etrusky *Uthuce*) je hrdina starogréckej mytológie, vládca na helénskom ostrove Ithaka, a účastník Trójskej vojny, autor nápadu trójskeho koňa (na základe výpovede mučeného trójskeho veštca Helena). Po dlhej Trójskej vojne sa vrátil do vlasti až po 10 rokoch blúdenia a dobrodružstiev. Mal ženu Penelopu a syna Télemacha.

Jeho činy opisuje Homér v diele Iliada a jeho putovanie po skončení Trójskej vojny v Odysei.

Rodina:
* rodičia: Laertes (v ojedinelých verziách Sizyfos) a Antiklea
* manželka: Penelopa (sparťanská kráľovská dcéra)
* syn s Penelopou: Télemachos

## Iné projekty

Kategória:Hrdinovia gréckej mytológie
Kategória:Postavy gréckej mytológie
Kategória:Trójska vojna
Prometeus

**Prometeus** alebo **Prometheus** môže byť:
* hrdina starogréckej mytológie, pozri Prometeus (mytológia)
* mesiac Saturnu, pozri Prometeus (mesiac)

**Prometheus** môže byť aj:
* film britského režiséra Ridleyho Scotta, pozri Prometheus (film)
* program jadrového pohonu NASA, pozri Projekt Prometheus
* supelotor z DC komiksu, pozri Prometheus (komiks)
* systém na dialýzu pečene od Fresenius Medical Care AG, pozri Prometheus System
* časopis, pozri Prometheus (časopis)
* Spoločnosť Prometheus
Národnosocialistická nemecká robotnícka strana

**Národnosocialistická nemecká robotnícka strana** (nem. *Nationalsozialistische Deutsche Arbeiterpartei*, skr. **NSDAP**), tiež označovaná ako nacistická strana, bola nemecká krajne pravicová politická strana, ktorá vznikla 24. februára 1920 premenovaním Nemeckej robotníckej strany (po nemecky: *DAP, Deutsche Arbeiterpartei*). Súčasne predstavila svoj 25-bodový program, ktorý bol založený na princípe antisemitského rasizmu a vízii Veľkého Nemecka, ktoré sa malo stať svetovou veľmocou.
Jej členovia sa nazývali nacisti (spojenie/skratka slov nacionálny a socialisti).

NSDAP chcela odmietnutím mierových zmlúv (predovšetkým Versaillskej) napomôcť vzniku nacionalistickej reakcie v nemeckej spoločnosti. Vysoké reparácie boli jedným z najväčších problémov Nemecka po prvej svetovej vojne.

## Názov
Premenovanie Nemeckej robotníckej strany (DAP) na Národnosocialistickú nemeckú robotnícku stranu (NSDAP) bolo čiastočne motivované snahou využiť ľavicové aj pravicové ideály, pričom "socialistická" a "robotnícka" oslovovali ľavicu a "národná" a "nemecká" oslovovali pravicu. *Nacista*, neformálny a pôvodne hanlivý výraz pre člena strany, je skratkou názvu strany (*Nationalsozialist*, a vznikol analogicky k *Sozi*, skratke *Sozialdemokrat* (člen konkurenčnej Sociálnodemokratickej strany Nemecka). Členovia strany sa označovali ako *Nationalsozialisten* (národní socialisti), ale niektorí občas prijali aj hovorové *nacisti* (napríklad Leopold von Mildenstein v sérii článkov *Ein Nazi fährt nach Palästina* uverejnených v časopise *[[Der Angriff]]* v roku 1934). Medzi nacistami sa bežne používal výraz *Parteigenosse* (členka strany) s príslušným ženským tvarom *Parteigenossin*.

Pred vznikom strany sa tieto výrazy používali ako hovorové a hanlivé slová pre zaostalého roľníka alebo nešikovného a nemotorného človeka. Pochádzalo z Ignaz, skrátenej verzie slova Ignatius, ktoré bolo bežným menom v domovskom regióne nacistov, v Bavorsku. Oponenti sa toho, ako aj už dávno existujúceho *Sozi*, chopili, aby národným socialistom priradili pohŕdavú prezývku.

V roku 1933, keď sa Adolf Hitler ujal moci v nemeckej vláde, sa v Nemecku slovo "nacista" prestalo používať, hoci rakúski antinacisti ho naďalej používali. Používanie výrazov "nacistické Nemecko" a "nacistický režim" spopularizovali antinacisti a nemeckí exulanti v zahraničí. Potom sa tento termín rozšíril do iných jazykov a nakoniec sa po druhej svetovej vojne vrátil do Nemecka.thumb|NSDAP Gaue 1926,1928,1933 & 1937

## Volebné výsledky

## Referencie


## Iné projekty

## Externé odkazy
* Program NSDAP  holocaust.cz

## Zdroj

Kategória:Druhá svetová vojna
Kategória:Nacizmus
Kategória:Zaniknuté politické strany v Nemecku
Styx (mytologická rieka)

**Styx** (koreň pri skloňovaní znie **Styg-** alebo sa slovo neskloňuje; po grécky Στνξ - Styx - (rieka) nenávisť(i) - slovo ženského rodu, čo je pri gréckych riekach veľká výnimka) je v starogréckej mytológii posvätná rieka a jedna z viacerých riek podsvetia (Styx, Acherón, Léte, Kokytos a Pyriflegethón). Zároveň to je meno príslušnej riečnej bohyne Styx. 

Podľa povesti je rieka hranicou medzi svetom živých a ríšou mŕtvych. Často sa jej hovorí aj Hádes. Voda rieky Styx robí tých, čo sa v nej vykúpu, nezraniteľnými – preto sa v nej napríklad kúpal aj Achilles. Na druhej strane bola voda vraj jedovatá, údajne ňou otrávili aj Alexandra Veľkého. Aj olympskí bohovia prisahali s dovetkom „pri Styxe“.

Rieka existuje aj v skutočnosti na polostrove Peloponéz – pozri Styx (Peloponéz).

## Iné projekty

Kategória:Grécka mytológia
Kategória:Fiktívne rieky
Zajac (súhvezdie)

**Zajac** (Lepus) je súhvezdie ležiace južne od súhvezdia Orión, ktoré možno reprezentuje zajaca, na ktorého Orión poľuje. 
Bolo jedným zo 48 Ptolemaiových súhvezdí a je aj jedným z 88 súhvezdí modernej astronómie.

## Mytológia
Toto malé súhvezdie zimnej oblohy mytologicky súvisí s jeho susediacim súhvezdím – Oriónom. Zajace boli totiž podľa povesti Oriónova obľúbená korisť. Preto sa nachádza pri Oriónovych nohách a pred Veľkým psom. Umiestnil ho tam vraj sám Hermes, posol bohov. Podľa iného mýtu je vraj Zajac spomienka na ľuďmi zavinené premnoženie zajacov na ostrove Leros. Zajace ničili úrodu a tým spôsobili hlad obyvateľstva. Napokon ich ostrovania odstránili z ostrova. Egypťania videli v Oriónovi boha Osirisa (Usira) a Zajac bol Osirisovym člnom. Arabi si zase na tomto mieste predstavovali „obrovu stoličku“ čiže Oriónovu. Sťahovavé národy z vyprahnutých púští v nich zase videli štyri smädné ťavy na brehu nebeskej rieky (Mliečnej cesty).

## Hviezdy
α Leporis má zriedkavejšie používaný arabský názov Arneb, čo znamená „zajac“. Je to nadobor magnitúdy 2,58 vzdialený od Zeme vyše 900 svetelných rokov. Okrem neho je v súhvezdí už len jedna hviezda jasnejšia ako tretia magnitúda a tou je β Nihal. Nihal je viacnásobná hviezda.

Dvojhviezdu γ Leporis dokáže ľahko rozlíšiť aj poľný ďalekohľad. Jej zložky tvoria fyzickú dvojhviezdu a sú k nám pomerne blízko, len 27 ly. Náročnými dvojhviezdami na rozlíšenie sú iota Leporis a kappa Leporis. Lambda Leporis je členkou asociácie Orion OB1. Mí Lep patrí medzi takzvané ortuťno-horčíkové hviezdy. Zaujímavým objektom je krvavočervená premenná hviezda R Leporis východne od hviezdy mí. Je to dlhoperiodická premenná s periódou zmien jasnosti 430 – 432 dní.

## Objekty
Guľová hviezdokopa M79 leží v južnej časti súhvezdia. Je bohatá na hviezdy a má magnitúdu 8,4. V tom istom zornom poli ako hviezdokopa sa nachádza trojhviezda Herschel 3752. 

NGC 2017 predstavuje kompaktnú skupinu hviezd, ktorá však nie je skutočnou hviezdokopou. 

Planetárna hmlovina IC 418 na severe Zajaca je známa ako hmlovina *Spirograf*.

Zvláštnosťou je objekt označený ako Gliese 229B, čo je náš najbližší a súčasne najchladnejší známy hnedý trpaslík. Nachádza sa vo vzdialenosti iba 19 svetelných rokov a sprevádza jasnejšieho červeného trpaslíka Gliese 229A.

## Poloha
Súhvezdie možno nájsť pomerne ľahko vďaka jeho polohe južne od výrazného Orióna a východne od jasného Síria. V jeho blízkosti sú oba nebeské psy, t. j. Veľký a Malý pes. Je viditeľné od septembrových rán do marcových večerov.

## Zdroj
*


Kategória:Súhvezdia
Olympiáda (štyri roky)

**Olympiáda** bolo v starovekom Grécku štvorročné obdobie medzi olympijskými hrami, ktoré sa od 3. storočia pred Kr. stalo základnou jednotkou panhelénskeho letopočtu. 

Olympijské cykly sa počítali od roku 776 pred Kr., kedy sa podľa legendy konali prvé olympijské hry. Každý rok bol určený štvorročným olympijským cyklom a svojím poradím v ňom (napr. „druhý rok 76. olympiády“) 

Na prevod z gréckeho letopočtu na náš slúži vzorec: 

4 x (číslo olympiády - 1) + rok olympiády - 1 - 776 = náš letopočet

Kategória:Olympijské hry v staroveku
Leptoceratops

**Leptoceratops** bol 2 až  dlhý štíhly bylinožravec, predstavujúci jedného z najneskorších dinosaurov. Známy je z pozostatkov viacerých jedincov, zrejme išlo teda o hojne sa vyskytujúce zviera. Žil pred 68 až 65 miliónmi rokov, nájdený bol na západe Severnej Ameriky (Kanada a štát Wyoming). Jeho jediným druhom je **Leptoceratops gracilis**.

## Opis
Napriek neskorému výskytu išlo v prípade rodu Leptoceratops o primitívnu formu ceratopsov (rohatých dinosaurov). Vyznačoval sa krátkou a vysokou lebkou vybavenou len krátkym kosteným golierom a skrátenými prednými končatinami, kým zadné končatiny boli v pomere k telu dlhšie ako napríklad pri rode Protoceratops. Tento bylinožravec spásal nízke rastlinstvo na všetkých štyroch končatinách, počas behu a pri spásaní vyššieho rastlinstva sa však vztýčil na zadné končatiny.

## Galéria

Súbor:Leptoceratops gracilis.jpg|Predná končatina.
Súbor:Leptoceratopsidae - Leptoceratops.JPG|Fosílie dvoch jedincov v Ottawe.


## Pozri aj
*Prenoceratops

Kategória:Ceratopsia
Kategória:Kriedové dinosaury
Kategória:Dinosaury zo Severnej Ameriky
Bagaceratops

**Bagaceratops** patril medzi pomerne primitívne rohaté dinosaury (Ceratopsia) z čeľade Bagaceratopsidae. Žil v období vrchnej kriedy (pred približne 80 až 75 Ma) v polopúštnej krajine vtedajšej centrálnej Ázie. Jeho jediným druhom je **Bagaceratops rozhdestvenskyi**.

## Opis
náhľad|vľavo|Lebka.
Bol to malý, iba meter dlhý štvornohý bylinožravec. Tento malý dinosaurus trocha pripomínal vyspelejší rod Protoceratops, mal však o niečo kratší a hranatejší kostený golier, pričom hlavu mal vybavenú kosteným nosným hrboľom s užšou základňou.

## Nálezy
Bagaceratops je známy z pozostatkov približne dvoch desiatok jedincov čo naznačuje, že išlo o hojného tvora. Prvé fosílie Bagaceratopsa boli nájdené v púšti Gobi poľsko-mongolskou expedíciou v 70. rokoch 20. storočia. Bagaceratops je známy podľa piatich kompletných a dvadsiatich neúplných lebiek (najdlhšia z nich meria na dĺžku ).

## Klasifikácia
Bagaceratops patrí medzi rohaté dinosaury (Ceratopsia), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.

## Potrava
Rovnako ako všetky ostatné rohaté dinosaury, aj Bagaceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.

## Referencie

## Externé odkazy
* 

Kategória:Ceratopsia
Kategória:Kriedové dinosaury
Kategória:Dinosaury z Ázie
Šíp (súhvezdie)

**Šíp** (lat. *Sagitta*) je tretie najmenšie súhvezdie hneď po súhvezdiach Južný kríž a Koník. V minulosti patrilo medzi 48 súhvezdí zavedených starogréckym astronómom Klaudiom Ptolemaiom a v tom čase bolo ešte menšie, okolo 4 štvorcové stupne. Je tiež súčasťou 88 súhvezdí určených Medzinárodnou astronomickou úniou.

## Hviezdy
Najjasnejšia hviezda súhvezdia je gama Sagittae, ktorá má magnitúdu len 3,47. Jediná hviezda súhvezdia, ktorá má nejaké meno, je alfa, Sham. S magnitúdou 4,37 je to jedna z najslabších hviezd s označením alfa na oblohe. Slabú z nej urobila jej relatívne veľká vzdialenosť od Zeme – 475 ly. V skutočnosti ide o žiarivú hviezdu, obra typu G. Beta Sagittae je takisto žltý obor ležiaci od nás v podobnej vzdialenosti ako Sham. Delta Sagittae je spektroskopická dvojhviezda. Ďalekohľadom rozlíšiteľné jasnejšie dvojhviezdy v Šípe sú epsilon a zéta Sagittae. S Sagittae je cefeida.

## Objekty
Takmer v strede súhvezdia Šíp sa nachádza malá guľová hviezdokopa M71 s jasnosťou 8,4m. Dá sa pozorovať triédrom alebo malým ďalekohľadom. Na juhovýchode súhvezdia sa nachádza planetárna hmlovina NGC 6879 s jasnosťou 12,5m. Časť súhvezdia leží v Mliečnej ceste. Na hranici Šípa a Delfína nájdeme planetárnu hmlovinu hviezdneho vzhľadu IC 4997.

## Poloha
Súhvezdie sa nachádza na Mliečnej ceste, asi v polovičnej vzdialenosti medzi Altairom zo súhvezdia Orla a Albireom zo súhvezdia Labute, pod súhvezdím Líšky. O polnoci kulminuje okolo 15. júla vo výške asi 58°. Večer ho najlepšie môžeme pozorovať v auguste.

## Zdroj
*


Kategória:Súhvezdia
Koník (súhvezdie)

**Koník** (Equuleus) je druhé najmenšie súhvezdie na oblohe, hneď za Južným Krížom. Napriek svojej malej veľkosti a žiadnej jasnej hviezde bolo už jedným zo 48 súhvezdí zavedených Ptolemaiom a je tiež jedno z 88 súhvezdí modernej astronómie.

## Legenda
Preslávený nebeský žrebec Pegas mal podľa legendy mladšieho brata, žriebätko Celeris. Boh obchodu Hermes ho venoval jednému z blížencov, Kastorovi, ktorý sa úspešne venoval kroteniu koní. Ďalšie osudy koníka nie sú známe, ale nakoniec sa dostal na oblohu k svojmu staršiemu a slávnejšiemu bratovi Pegasovi.

## Hviezdy
Iba jedna hviezda v tomto súhvezdí má väčšiu jasnosť ako 4. magnitúda. Je to zároveň jediná pomenovaná hviezda – alfa s menom Kitalpha. Názov pravdepodobne vznikol z arabského Al Kitah al Faras, čo znamená „predná časť koňa“ alebo „malý kôň“. V mnohých starých vyobrazeniach Koníka zasahuje do tejto oblasti hviezdnej oblohy susedné súhvezdie Pegas.

Gama Equulei a 6 Equulei tvoria optickú dvojhviezdu.

Delta Equulei s jasnosťou 4,5 mag pozostáva z dvoch hviezd 5. magnitúdy vzdialených od seba asi iba 0,3″, aj to len v čase najväčšieho vzdialenia zložiek, ktoré majú obežnú dobu 5,7 rokov.

Ďalšou dvojhviezdou je epsilon Equulei. Jej zložky majú 6,0 a 6,3 mag a vzdialenosť iba 1″.

Tesne pod hranicou viditeľnosti sa nachádza dvojhviezda lambda Equulei. Jej biele zložky majú uhlovú vzdialenosť 2,8″.

S Equulei je slabá zákrytová premenná hviezda. 

## Objekty
Súhvezdie je vzdialené od Mliečnej cesty a je bližšie ku galaktickému pólu. Preto v ňom z hľadiska objektov prevládajú galaxie, ale všetky sú veľmi slabé. Najjasnejšia z nich je NGC 7015, ktorá má jasnosť len 12,5 magnitúd. Nie je v dosahu menšieho, ako  ďalekohľadu a aj  ďalekohľadu len za vynikajúcej viditeľnosti.

## Pozorovanie
Koník je po Južnom kríži druhé najmenšie súhvezdie na oblohe a najmenšie súhvezdie, aké je viditeľné z územia Slovenska. Jeho hviezdy sú na rozdiel od hviezd Južného kríža málo jasné, takže sa nehľadá ľahko. Našťastie sa nachádza hneď vedľa výrazného súhvezdia Pegas, západne od hviezdy Enif. Vďaka tejto hviezde nájdeme oblasť, v ktorej sa súhvezdie nachádza. Potom nie je už také ťažké nájsť štvoruholník tvorený jeho najjasnejšími hviezdami: alfa, beta, gama a delta. Súhvezdie sa nachádza na rozhraní letných a jesenných súhvezdí, preto sa niekedy radí k letným. O polnoci kulminuje na prelome júla a augusta. Vidieť ho však môžeme už od marca nadránom do decembra večer.

## Zdroje
* 


Kategória:Súhvezdia
Protoceratops

**Protoceratops** je dnes najlepšie známy primitívny rohatý dinosaurus (skupina Ceratopsia). Bol to zástupca čeľade Protoceratopsidae, ktorý sa vyskytoval pred 75 až 71 miliónmi rokov na území dnešného Mongolska.

## Telesné znaky
Tento mohutný štvornohý bylinožravec s predĺženými tŕňmi stavcov na pomerne krátkom chvoste a s pomerne dobre vyvinutým kosteným golierom nemal, na rozdiel od vyspelejších zástupcov Ceratopsia, žiadne rohy. Namiesto nich mal iba nosový kostený hrboľ, ktorý mávali samce väčší. Samce mali zároveň väčší a vyšší kostený golier, teda pokiaľ boli charakteristiky pohlaví interpretované správne a situácia nebola opačná.

## Pozostatky
Protoceratops je dobre známy vďaka viac než ôsmim desiatkam zachovaných jedincov, čo je na dinosaura pravdepodobne nežijúceho v obrovskom stáde rarita. Poznáme tiež zástupcov prakticky všetkých vekových štádií – od zárodku, cez dospievajúceho jedinca až ku dospelému jedincovi. Známy je z dvoch druhov. Prvý – najdlhšie a zároveň najlepšie známy, býval okolo 1,8 až . dlhý, kým druhý dorastal do väčšej dĺžky, s výraznejšími lícnymi kosťami a s mierne odlišným golierom podobným vyspelým ceratopsidom.

## V kultúre
Protoceratops sa objavuje v tretej epizóde amerického televízneho dokumentu Dinosaur Revolution z roku 2011.

## Galéria

Amnh protoceratops hatchling1.JPG|Čerstvo vyliahnuté mláďa.
Súbor:Protoceratops-skeleton.jpg|Kostra rodu Protoceratops. Kostený hrboľ nad nozdrami naznačuje, že išlo o samca.


Kategória:Ceratopsia
Kategória:Kriedové dinosaury
Kategória:Dinosaury z Ázie
Centrosaurus

**Centrosaurus** bol 5 až . dlhý rohatý dinosaurus (Ceratopsia), pevne stavaný štvornohý bylinožravec z podčeľade *Centrosaurinae*. Žil pred 76,5 až 75,5 miliónmi rokov, nájdený bol na západe Severnej Ameriky.

## Opis
thumb|left|Umelecká rekonštrukcia zápasiacich Centrosaurov 
thumb|left|Pravdepodobný odtlačok kože Centrosaura
Centrosaurus mal pomerne krátky kostený golier a len jediný dlhý roh, ktorý sa nachádzal nad nosom. Tento roh mu niekedy mierne smeroval dopredu. V kostenom golieri mával, podobne ako iné ceratopsidy, dva otvory, ktoré zvrchu sčasti prekrývali dva prevísajúce kostené výrastky. Nad očnicami mával nízke kostené rožky. Svojho času bol Centrosaurus veľmi hojným dinosaurom. Po krajine sa potuloval vo veľkých, až tisícčlenných stádach, pričom veľkú časť jedného takéhoto stáda raz pohltila besniaca rieka. Po desiatkach miliónov rokov našli jeho utopených a neskôr skamenených členov paleontológovia, ktorí tak získali veľké množstvo dobre zachovaných skamenelín. Na kostrách Centrosaura sa zachovali znaky pohlavného dimorfizmu – samce (ak boli kosti pohlaviu správne priradené) mali vyššiu lebku, dlhší golier a dlhší dopredu smerujúci roh.

## Druhy
* *C. apertus*
* *C. brinkmani* 

## Referencie

## Pozri aj
* Pachyrhinosaurus

## Iné projekty

Kategória:Ceratopsidae
Kategória:Kriedové dinosaury
Kategória:Dinosaury zo Severnej Ameriky
Delfín (súhvezdie)

**Delfín** () je malé súhvezdie severnej oblohy veľmi blízko nebeského rovníka. Bolo zahrnuté už medzi Ptolemaiove súhvezdia a je tiež jedným z 88 súhvezdí modernej astronómie.

Súhvezdie Delfín nájdeme ľahko. Vyzerá takmer ako hviezdokopa a neskúsení pozorovatelia si ho mýlia s Plejádami. Súhvezdie pripomína pamiatku delfína, ktorý zachránil veľkého speváka Arióna, keď ho zhodili do mora z lode, na ktorej sa po súťaži plavil domov. Keď delfín vo vysokom veku uhynul, bol umiestnený na oblohu.

## Hviezdy
Alfa Delphini má meno Sualocin, nie je však najjasnejšou hviezdou súhvezdia. Tou je beta, Rotanev. Mená hviezd Sualocin a Rotanev sú len odzadu čítané meno Nicolaus Venator, ktorý takto šikovne „prepašoval“ svoje meno do názvu dvoch najjasnejších hviezd v súhvezdí. Sualocin je modrobiela hviezda, ktorá má vo vzdialenosti 81“ optického sprievodcu 10,6. magnitúdy.

Gama Delphini je pekná fyzická dvojhviezda, ktorá sa dá rozlíšiť ďalekohľadom s priemerom objektívu . Jej zložky majú jasnosť 4,3 a 5,1 mag. κ Delphini je zdanlivá dvojhviezda so zložkami vo vzájomnej uhlovej vzdialenosti 45".

ρ Aquilae je hviezda zaujímavá tým, že do roku 1999 patrila do súhvezdia Orol. Vďaka rýchlemu vlastnému pohybu však z Orla prešla do susediaceho súhvezdia. Pre hviezdu s Bayerovým označením ide o ojedinelý prípad.

1 Delphini je dvojhviezda so zložkami v rozstupe len 0,9". Hlavná zložka patrí k emisným hviezdam s diskom okolo rovníka. Väčšina hviezd s týmito vlastnosťami patrí do typu B, ale 1 Del sa zaraďuje do spektrálneho typu A.

V súhvezdí sa nachádzajú dve zaujímavé červené polopravidelné premenné hviezdy: U Delphini a EU Delphini. V ich blízkosti je hviezda HR Delphini s názvom Nova Delphini, ktorá v roku 1967 vzplanula až na viditeľnosť voľným okom.

## Objekty
### Hviezdokopy
V severovýchodnej časti súhvezdia leží guľová hviezdokopa NGC 7006. V ďalekohľade s priemerom objektívu aspoň  sa objaví ako slabá hmlistá škvrna. Ďalšiu guľovú hviezdokopu, NGC 6394, možno pozorovať len väčším ďalekohľadom.

### Planetárne hmloviny
Slabá, jasnomodrá planetárna hmlovina NGC 6891 je rozoznateľná už v 10-centimetrovom ďalekohľade. Iná planetárna hmlovina, NGC 6905, by sa mala pozorovať najmenej 20 cm ďalekohľadom.

## Poloha
Nápadný obrazec Delfína sa nachádza v blízkosti Altaira pri okraji Mliečnej cesty. Ľudia ho často mylne pokladajú za Malý voz. Malý voz je však v skutočnosti nesprávny názov súhvezdia Malý medveď, ktorý je väčší a navyše sa nachádza v úplne inej časti oblohy. Niektorí pozorovatelia si ho zase mýlia s Plejádami, oproti ktorým je zase Delfín oveľa väčší. Štvoruholník najjasnejších hviezd alfa, beta, gama a delta Delphini svojím tvarom pripomína diamant. Táto štvorica hviezd sa nazýva taktiež aj *Jóbova truhla*. K hviezde delta sa v obrazci pripájajú ďalšie hviezdy ako „chvostík“.

## Zdroj
* 

## Iné projekty


Kategória:Súhvezdia
Havran (súhvezdie)

**Havran** (po latinsky *Corvus*) je malé južné súhvezdie obsahujúce iba 11 hviezd viditeľných voľným okom, jasnejších ako + (m znamená *magnitúda*). Bolo jedným zo 48 súhvezdí zavedených Ptolemaiom a je tiež jedným z 88 súhvezdí modernej astronómie.

## Hviezdy

Pri hľadaní súhvezdia spájame päť hviezd – **[[Alfa Corvi|Alfa]], [[Beta Corvi|Beta]], [[Gama Corvi|Gama]], Delta a [[Epsilon Corvi]]**. Jedna z nich, **[[Delta Corvi]]**, je dvojhviezda, ktorej zložky sa veľmi líšia jasnosťou. Jedna z nich má magnitúdu 3,0 a tá druhá zas 9,0. Slabšieho spoločníka od toho jasnejšieho odlíšime pomocou malého ďalekohľadu.

## Objekty

Charakteristické objekty pre toto súhvezdie sú vzájomne sa ovplyvňujúce galaxie **[[NGC 4038]] a 4039**, nazývané aj **Tykadlá**. Sú malé a málo jasné, jasnosť každej jednej sa rovná asi  (magnitúdam). Na pozorovanie týchto galaxii preto treba aspoň stredný alebo veľký ďalekohľad. Svoje pomenovanie dostali preto, lebo z galaxii sa tiahnú dva pásy hviezd a plynu, ktoré veľmi pripomínajú tykadlá, aké máva hmyz.

## Legenda

Toto súhvezdie sa viaže na jeden príbeh z gréckej mytológie. Havran mal v pohári, ktorý zobrazuje priľahlé súhvezdie Pohár () doniesť vodu bohovi Apolónovi. Havran sa neponáhľal, tak ako mu to prikázal boh Apolón, ale išiel pomaly. Keď sa konečne s pohárom aj vodou vrátil, Apolón sa ho pýtal, prečo sa tak zdržal. Havran sa pokúšal vyhovoriť na Hydru, ktorá ho zdržala, ale výhovorka mu nepomohla, lebo Apolón lož odhalil a odsúdil Havrana žiť o smäde, teda tak, aby nemohol dočiahnuť na blízky pohár.


Kategória:Súhvezdia